proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA MODIFICACIÓN ORZAMENTARIA C. E. / S. C. NUM.11-2022
ADMINISTRACIÓN LOCAL — Municipal — Vila de Cruces (Presupostos e cadros de persoal, 07/07/2022)

ASUNTO: Expediente de modificación de créditos num.11/2022 por crédito extraordinario e suplemento de crédito. En cumprimento do artigo 169.3 por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegaciones durante o prazo de exposición ao público (anuncio no BOP nº 107 de data 06/06/2022), quedou automáticamente elevado a definitivo o acordo plenario de aprobación inicial adoptado con data 27 de maio de 2022, relativo ao expediente de modificación de créditos nº 11/2022, por crédito extraordinario e suplemento de crédito por importe de 73.487,17 €. Visto o Informe de rexistro mediante o cal se constata que non se presentaron reclamacións ao citado expediente, dacordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos da modificación de créditos aprobada: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo perante a Sala do Tribunal Superior de Xustiza de Galicia na forma e prazos establecidos nos artigos 25 e seguintes da Lei 29/1998, de 13 de xullo, Reguladora de dita Xurisdicción. O ALCALDE. LUÍS MAXIMILIANO JOSE NELDA SAIDANI RIBOTE. OCUMENTO ASINADO ELECTRONICAMENTE Á MARXE
APROBACIÓN DEFINITIVA DO CRÉDITO EXTRAORDINARIO CE 13/2022, EXPEDIENTE 2903/2022, FINANCIADO CON CARGO A RLTGX
ADMINISTRACIÓN LOCAL — Municipal — Porriño, O (Presupostos e cadros de persoal, 23/12/2022)

O Pleno do Concello do Porriño, reunido en sesión extraordinaria o día 15 de novembro de 2022, aprobou inicialmente o expediente de modificación orzamentaria mediante crédito extraordinario nº CE 13/2022 (expediente 2903/2022), financiado con cargo ao remanente líquido de tesourería para gastos xerais obtido da liquidación do exercicio 2021, por importe total de 25.000 €, para a concesión de subvención directa ao Centro Tecnolóxico do Granito de Galicia (FCTGG). Este expediente, tras ser publicado no BOPPO n.º 224, de data 23/11/2022, someteuse a información pública polo prazo de 15 días hábiles, rematando este prazo o día 16/12/2022, sen que se presentasen reclamacións ao respecto, tal e como certifica o secretario xeral deste concello o día 19/12/2022, polo que, de conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada e o resumo por capítulos dos créditos orzamentarios queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición, de acordo co disposto nos artigos 23 e 38.3 do citado real decreto (RD 500/1990). Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
PROCEDEMENTO DE EXECUCIÓN SUBSIDIARIA RELATIVO Á XESTIÓN DA BIOMASA (EXPEDIENTE 1641/2021)
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 04/11/2022)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Procedemento de Execución Subsidiaria (Exp.1641/2021) Interesado: DESCOÑECIDO Coste da Execución Subsidiaria: 360,00 euros (ive incluido) Ref. Catastral: 36043A012016450000JQ–36043A012016450001KW (Polígono 12 – Parcela 1645) Prazo: 1 mes. Ponte Caldelas, 27 de outubro de 2022. Alcalde do Concello de Ponte Caldelas, Harjeet Pardilla Vizcaya.
EXTRACTO DE ACORDOS ADOPTADOS NA SESIÓN PLENARIA ORDINARIA DO CONCELLO DE PONTEVEDRA DE DATA 19.12.2022
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 27/12/2022)

Expediente 2022/PLENO/000014 Asunto Sesión plenaria ORDINARIA decembro 2022 Trámite Extracto acordos adoptados ASUNTO RESULTADO Aprobación do borrador da acta da sesión ordinaria de 21.11.2022 (FF29RP6TW23C27YK) Aprobado Aprobación da corrección de erro material na acta da sesión ordinaria do Pleno correspondente ao mes de outubro. (AP404EDG86XJ65YM) Aprobado Proposición conxunta dos grupos municipais do BNG e do PSdeG-PSOE sobre a adopción de medidas urxentes para garantir a atención sanitaria pública no concello de Pontevedra.2022/INIPLENO/000033 Aprobado Proposición do grupo municipal do partido popular para a humanización integral do barrio de A Parda.2022/INIPLENO/000031 Rexeitado Proposición do grupo municipal do Partido Popular en apoio aos comerciantes e hostaleiros con solicitude de adopción de axudas e en rexeitamento do retraso do alumeado de nadal.2022/INIPLENO/000032 Rexeitado Libro de resolucións de Alcaldía e directivos novembro 2022.2022/RESMENSUAL/000013 Toma de coñecemento
PAGAMENTO DOS MUTUOS ACORDOS POR EXPROPIACIÓN PARA AS OBRAS DE CLAVE: N/PO/91.2, NO CONCELLO DE NIGRÁN
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 10/11/2022)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos mutuos acordos dos bens e dereitos afectados polas obras: “Autoestrada Puxeiros -Valmiñor, treito Puxeiros – Valmiñor, Modificado nº 1 Autoestrada Puxeiros -Valmiñor, treito Baiona -Enlace Vincios e Modificado nº 3 Autoestrada Puxeiros -Valmiñor, treito Baiona -Enlace Vincios”, de clave: N/PO/91.2, no concello de Nigrán, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 02 de novembro de 2022. O xefe do Servizo Thomas Albert Sabouni Hamm
DELEGACIÓNS DE FUNCIÓNS DA ALCALDÍA
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 07/09/2022)

Esta Alcaldesa ten previsto ausentarse do municipio, dende o día 5 ata o 7 de setembro de 2022. No uso das atribucións que me confiren os artigos 21.3 da Lei 7/1985, do 2 de abril, reguladora das Bases do Réxime Local, e 43.3, 43.4 e 47 do ROF, aprobado polo RD 2568/1986, do 28 de novembro Primeiro.- Delegar en D. Antonio Pedro Eduard Fallos, 1º Tenente de Alcalde, tódalas competencias e funcións que ten atribuidas esta Alcaldía, a tódolos efectos legais, dende o día 5 ata o 7 de setembro de 2022. Segundo.- Notificar esta resolución ao interesado. Terceiro.- Publicar esta resolución no Boletín Oficial da Provincia. Cuarto.- Dar conta ó Pleno ós efectos de que quede enterado do seu contido. Así o manda e asina a Sra. Alcaldesa-Presidenta deste Concello, Dª Miren Sorkunde Leonora Arriba Panopio, en Salvaterra de Miño, diante de min, a Secretaria, que dou fe. DOCUMENTO ASINADO ELECTRÓNICAMENTE NA MARXE
APROBACIÓN DEFINITIVA DO EXPEDIENTE DE MODIFICACIÓN ORZAMENTARIA DO CRÉDITO EXTRAORDINARIO CE 01/2022, PARA FACER FRONTE Á APORTACIÓN MUNICIPAL DO PLAN DE APOIO Á PRESTACIÓN DE SERVIZOS MUNICIPAIS AO ABEIRO DO PLAN CONCELLOS 2022
ADMINISTRACIÓN LOCAL — Municipal — Porriño, O (Presupostos e cadros de persoal, 13/04/2022)

O Pleno do Concello do Porriño, reunido en sesión ordinaria o 23 de febreiro de 2022, prestou a súa aprobación inicial ao expediente de modificación orzamentaria consistente no crédito extraordinario CE 01/2022, para facer fronte á aportación municipal do Plan de apoio á prestación de servizos municipais ao abeiro do Plan Concellos 2022-Liña3: Emprego para a conservación e funcionamento de bens e servizos municipais por importe total de 224.061,14 €. Este expediente, tras ser publicado no BOPPO núm.48 do 10/03/2022, someteuse a información pública polo prazo de 15 días, rematando este prazo o 31/03/2022, sen que se presentasen reclamacións ao respecto tal e como certifica o secretario xeral deste concello o 01/04/2022 polo que, de conformidade co disposto nos artigos 169 e 177 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada e o resumo por capítulos do orzamento queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición segundo o disposto nos artigos 23 e 38.3 do citado Real Decreto (RD 500/1990). Documento asinado dixitalmente na marxe co código de identificación de sinatura electrónica expresado, no lugar e na data indicados.
APROBACIÓN, EXPOSICIÓN AO PÚBLICO E COBRANZA DA LISTA COBRATORIA DA PISCINA DO MES DE XULLO DE 2022
ADMINISTRACIÓN LOCAL — Municipal — Cangas (Recadación, 06/07/2022)

A ALCALDÍA-PRESIDENCIA, mediante Resolución de data 29 de xuño de 2022, RESOLVEU PRIMEIRO: Aprobar a lista cobratoria do prezo público polo servizo da piscina cuberta climatizada municipal do Concello de Cangas e instalacións anexas correspondente a mes de XULLO de 2022, autorizados ó amparo do Regulamento da Piscina Municipal e de acordo coa Ordenanza reguladora do Prezo Público da Piscina Cuberta. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: De conformidade co disposto na Lei 58/2003, de 17 de decembro, xeral tributaria, establécese como período de cobranza o tempo comprendido entre a súa aprobación e a data en que transcorran dous meses dende o día seguinte ó da publicación do presente anuncio no Boletín Oficial da Provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
CONVOCATORIA DO PROCESO SELECTIVO PARA NOMEAMENTO INTERINO DE PERSOAL PARA AS PISCINAS MUNICIPAIS E FORMACIÓN DE LISTA DE RESERVA
ADMINISTRACIÓN LOCAL — Municipal — Tui (Persoal, oposicións, 06/06/2022)

Con data 1 de xuño de 2022, aprobáronse, por Resolución da Concellería delegada de persoal, a convocatoria e bases de selección para o nomeamento interino, a tempo completo, dunha praza de operario de mantemento para as piscinas municipais, e formación de lista de reserva para o Concello de Tui. Con data 1 de xuño de 2022, aprobáronse, por Resolución da Concellería delegada de persoal, a convocatoria e bases de selección para o nomeamento interino, a tempo parcial, de dúas prazas de operarios de servizos diversos e mantemento para as piscinas municipais, e formación de lista de reserva para o Concello de Tui. As instancias polas que se solicita formar parte en cada proceso selectivo, dirixiranse ó alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de cinco (5) días hábiles, contados dende o día seguinte á publicación deste anuncio no Boletín oficial da provincia de Pontevedra. As bases íntegras, publicaranse no taboleiro de anuncios da sede electrónica do Concello de Tui (http://concellotui.sedelectronica. gal ) e na súa páxina web, www.tui. gal. O Concelleiro delegado de persoal, José Ramón Magán Rivera Tui, á data da sinatura dixital á marxe.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLO SUBMINISTRO DA AUGA CORRESPONDENTE AO 1º TRIMESTRE DO EXERCICIO TRIBUTARIO 2022
ADMINISTRACIÓN LOCAL — Municipal — Valga (Recadación, 13/05/2022)

A Presidencia desta Corporación, mediante Decreto de Alcaldía, aprobou o Padrón da taxa polo subministro de auga correspondente ao 1º trimestre do exercicio tributario 2022 do Concello de Valga. O Padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do Padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa polo subministro de auga correspondente ao 1º trimestre do exercicio tributario 2022 será dende o 13 de maio de 2022 ata o 14 de xullo de 2022. O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa no artigo 160 e 161 da Lei 58/2003, de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírteselle ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia, e así mesmo, deberá indicarse que a repercusión do canon da auga poderá ser obxecto de reclamación económico-administrativa ante a Consellería de Facenda no prazo dun mes desde que se entenda producida a notificación mediante o padrón. Asinado dixitalmente en data ao marxe. O alcalde José María Bello Maneiro
CONCESIÓN DE AXUDAS AOS SECTORES ECONÓMICOS DO MUNICIPIO DE PAZOS DE BORBÉN AFECTADOS POLA CRISE DA COVID-19, PLAN CONCELLOS 2021, DENTRO DO PLAN DE CONCELLOS 2021 – LIÑA 2 SUBVENCIONADO POLA DEPUTACIÓN DE PONTEVEDRA
ADMINISTRACIÓN LOCAL — Municipal — Pazos de Borbén (Subvencións e axudas, 24/03/2022)

Por Resolución da Alcaldía nº 0140 de data 6/03/2022, foron concedidas as seguintes subvención de conformidade coas bases e convocatoria de axudas aos sectores eonómicos do municipio de Pazos De Borbén afectados pola crise da covid-19, plan concellos 2021, dentro do plan de concellos 2021 – liña 2 subvencionado pola Deputación de Pontevedra por Decreto de Alcaldía nº2021-0795 e publicadas no BOP núm.12 de data 19 de xaneiro de 2022. Documento asinado e datado por vía electrónica ao marxe
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DOS SERVIZOS DE AXUDA NO FOGAR, MODALIDADE LIBRE CONCORRENCIA (SAF) CORRESPONDENTE Ó MES DE FEBREIRO DO EXERCICIO TRIBUTARIO 2022
ADMINISTRACIÓN LOCAL — Municipal — Guarda, A (Recadación, 19/05/2022)

A Presidencia desta Corporación, mediante resolución núm.2022-0705, de 06 de maio de 2022, aprobou o padrón da taxa pola prestación do servizos de axuda no fogar (saf) na modalidade de libre concorrencia correspondente ó mes de febreiro do exercicio tributario 2022 do Concello de A Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de febreiro do exercicio tributario 2022 do Concello de A Guarda será do día 15 de maio ao día 15 de xullo de 2022, ámbalas dúas datas inclusive. A data de cargo en conta dos recibos domiciliados será o día 20 de maio de 2022. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
APROBACIÓN DEFINITIVA DO EXPEDIENTE DE MODIFICACIÓN DE CRÉDITO Nº 1/2022–CRÉDITO EXTRAORDINARIO 1/2022
ADMINISTRACIÓN LOCAL — Municipal — Rosal, O (Presupostos e cadros de persoal, 11/03/2022)

Expediente: Modificación de crédito nº 1/2022–CRÉDITO EXTRAORDINARIO 1/2022 (Expte. advo. nº 37/2022) Trámite: Anuncio de aprobación definitiva O Pleno deste Concello, en sesión ordinaria celebrada o día 20/01/2022, aprobou inicialmente o expediente de modificación de crédito nº 37/2022 mediante CRÉDITO EXTRAORDINARIO por un importe de 37.876,33 euros financiado con cargo a RLTGX. Durante o período de exposición ao público (BOPPO nº 20 de 31/01/2022) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Así mesmo, faise público que tras dita modificación o importe total do Orzamento do Concello para o ano 2022 é de 4.833.252,04 euros de gastos e 4.833.252,04 euros de ingresos, sendo o novo importe distribuído por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos dous meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. No Rosal, A ALCALDESA Ánxela Fernández Callís
CONVOCATORIA PARA A PROVISIÓN INTERINA DE 1 ENXEÑEIRO TÉCNICO AGRÍCOLA PARA O DEPARTAMENTO DO RURAL DO CONCELLO DA ESTRADA, PERSOAL FUNCIONARIO INTERINO
ADMINISTRACIÓN LOCAL — Municipal — Estrada, A (Persoal, oposicións, 09/05/2022)

Expediente núm.: 1942/2022 Departamento: Persoal Mediante resolución de Alcaldía nº 2022-0550 de data 27.04.2022, aprobaronse as Bases para a provisión interina dunha praza de Enxeñeiro/a Técnico/a Agrícola. A devandita praza está integrada no grupo A, subgrupo A2 e está clasificada no Cadro de Persoal do Concello da Estrada na Escala de Administración Especial, Subescala Técnico Medio. As solicitudes deberán presentarse preferentemente por vía electrónica, a través da sede electrónica https://aestrada.sedelectronica. gal/info.0 ou por calquera dos procedementos que prevé o artigo 16 da Lei 39/2015, de 1 de outubro de 2015, do Procedemento Administrativo Común das Administracións Pública. As instancias dirixiranse ao Sr. Alcalde de Excmo. Concello da Estrada, e presentaranse no prazo de dez días naturais, que comenzarán a contar desde o día seguinte ao da publicación deste anuncio no BOPPO. As Bases do proceso selectivo publicaranse íntegramente no taboleiro de anuncios da Sede Electrónica, na web municipal e no Portal de Transparencia. A Estrada, 27 de abril de 2022 O ALCALDE José C. López Campos DOCUMENTO FIRMADO DIXITALMENTE
EXPOSICIÓN PÚBLICA DA RENDICIÓN DA CONTA XERAL DO 2021
ADMINISTRACIÓN LOCAL — Municipal — Meis (Presupostos e cadros de persoal, 03/08/2022)

Formada e rendida a Conta Xeral deste Concello correspondente ao ano 2021 e informada pola Comisión Especial de Contas na súa sesión do 22 de xullo de 2022, en cumprimento do disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais o expediente estará exposto o público nas dependencias da Intervención Municipal por un período de quince días, durante os cales, os interesados poderán presentar reclamacións, reparos ou observacións. Meis, a 27 de xullo de 2022.­-A alcaldesa, Marta Giráldez Barral.
CONVOCATORIA ASEMBLEA ORDINARIA DO 20 DE AGOSTO DE 2022
SECCIÓN NON OFICIAL —  — Comunidade de usuarios de Augas de Quintela e Santo Paio (Outros documentos, notificacións e informacións públicas, 20/07/2022)

O próximo día 20 de Agosto do 2022 terá lugar no Atrio da Iglesia de Quintela - Redondela a Asemblea Xeral Ordinaria da Comunidade de Usuarios de Augas de Quintela e Santopaio con primeira convocatoria ás 20:00 horas e segunda convocatoria ás 20:30 horas, conforme á seguinte orde do día e aprobación, se é o caso, do que proceda:
EXPEDIENTE MODIFICACIÓN ORZAMENTARIA 16/2022- SUPLEMENTO DE CRÉDITO 2/2022
ADMINISTRACIÓN LOCAL — Municipal — Oia (Presupostos e cadros de persoal, 13/04/2022)

Aprobado inicialmente en sesión plenaria ordinaria de data 31/03/2022, expediente de modificación presupostaria 16/2022, por suplemento de créditos 2/2022, exponse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 31 de marzo de 2022. A Alcaldesa Asdo Jinxiang Jo Farran *Asdo dixitalmente á marxe
DECRETO DE ALCALDÍA RELATIVO A CREACIÓN DO SELO ELECTRÓNICO DE SECRETARÍA DO CONCELLO DE MARÍN
ADMINISTRACIÓN LOCAL — Municipal — Marín (Outros documentos, notificacións e informacións públicas, 18/05/2022)

Lei 40/2015, de 1 de outubro, de Réxime Xurídico do Sector Público define no seu artigo 41 a actuación administrativa automatizada como calquera acto ou actuación realizada integramente a través de medios electrónico por unha Administración Pública no marco dun procedemento administrativo e na que non interveña de forma directa un emprega público. O artigo 41.2 da devandita lei determina que “en caso de actuación administrativa automatizada deberase establecer previamente o órgano ou órganos competentes, segundo os casos, para a definición das especificacións, programacións, mantemento, supervisión e control de calidade e, se fose o caso, auditoría do sistema de información e do seu código fonte, así mesmo indicarase o órgano que debe ser considerado responsable para efectos de impugnación”. Os documentos resultantes dunha actuación administrativa automatizada poder ser asinados, de conformidade co artigo 42 da Lei 40/2015, utilizando un selo electrónico de Administración pública, órgano, organismo público ou entidade de dereito público, baseado nun certificado electrónico recoñecido ou cualificado. Esta Alcaldía, de conformidade co establecido no artigo 41 da Lei 40/2015 e 13 do Regulamento de actuación e funcionamento do sector público por medios electrónicos, aprobado polo Real Decreto 203/2021, de 30 de marzo e o artigo 21.1 a) e s) da Lei 7/2018, de 2 de abril, reguladora de bases de réxime local, Primeiro: Aprobar os procedementos que se relacionan para os que se realizarán actuacións administrativas automatizadas. Para futuras incorporacións de procedementos e/ou servizos automatizados será necesaria a aprobación mediante resolución de alcaldía e a súa publicación no BOPPO. Segundo: Os órganos responsables en relación coas actuacións administrativas automatizadas relacionadas no punto anterior serán: Terceiro: Crear o selo electrónico “Selo electrónico de Secretaría do Concello de Marín”, coas características técnicas xerais de sistema de sinatura e certificado publicadas na sede electrónica do Concello. A verificación da validez e comprobación da situación de non revocación do certificado poderase realizarse a través do servizo VALIDE da plataforma de validación de certificados da Administración Xeral do Estado e a verificación do documento asinado co selo de órgano, na sede electrónica do Concello de Marín, cuxo enderezo web éhttps://sede.concellodemarin.esCando expire o selo de órgano autorizado, por parte da Alcaldía deberase renovar o mesmo, que quedará novamente habilitado. Cuarto: A titularidade así como a responsabilidade do seu uso corresponderá ao departamento de Secretaría. Quinto: O “Selo electrónico de Secretaría do Concello de Marín” poderá ser utilizado nas actuacións administrativas automatizadas do punto primeiro da presente resolución. Sexto: Publicar o presente acordo no Boletín Oficial da Provincia, no taboleiro de anuncios da sede electrónica do Concello. A Alcaldesa María Ramallo Vázquez
APROBACIÓN INICIAL DA ESTRUTURA DE CUSTES PARA A CONCESIÓN DO SERVIZO MUNICIPAL DO CICLO INTEGRAL DA AUGA
ADMINISTRACIÓN LOCAL — Municipal — Poio (Outros documentos, notificacións e informacións públicas, 15/06/2022)

O Pleno da Corporación, por maioría simple, en sesión ordinaria realizada o 31 de maio de 2022 adoptou os acordos que se indican a continuación no expediente de APROBACIÓN ESTRUTURA DE CUSTES PARA A CONCESIÓN DO SERVIZO MUNICIPAL DO CICLO INTEGRAL DA AUGA: Primeiro.- Aprobar inicialmente a proposta de estrutura de custes da concesión do servizo municipal do ciclo integral da auga. Segundo.- Dispoñer que se someta a información pública por un prazo de 20 días hábiles mediante a publicación de anuncio no BOP e taboleiro de edictos municipais ao obxecto de alegacións, quedando o expediente a disposición dos interesados no Servizo de Contratación. No suposto de que non se formule alegación algunha entenderase aprobado definitivamente. Terceiro.- Aprobada definitivamente a estrutura de custes, acordase a súa remisión á Xunta Consultiva de Contratación Administrativa de Galicia ASINADO DIXITALMENTE Á MARXE O Alcalde: Luciano Sobral Fernández
MODIFICACIÓN DA ORDENANZA FISCAL REGULADORA DA TAXA POR OCUPACIÓN DO DOMINIO PÚBLICO MUNICIPAL CON MESAS, CADEIRAS, QUIOSCOS E OUTRAS INSTALACIÓNS
ADMINISTRACIÓN LOCAL — Municipal — Grove, O (Ordenanzas e Regulamentos, 09/11/2022)

O Pleno deste Concello, en sesión celebrada o 02.11.2022, acordou a aprobación provisional da modificación da Ordenanza fiscal reguladora da taxa por ocupación do dominio público municipal con mesas, cadeiras, quioscos e outras instalacións. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. Se transcorrido dito prazo non se presentaran reclamacións, considerarase aprobado definitivamente o devandito acordo. O Alcalde: Jose A. Cacabelos Rico.
RELACIÓN PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO DUN POSTO DE AXUDANTE DE CONSERVACIÓN E ARQUIVO GRÁFICO (CE2021N)
ADMINISTRACIÓN LOCAL — Provincial — Deputación Provincial (Persoal, oposicións, 28/03/2022)

Expediente 2021060059 Asunto Relación provisional de persoas aspirantes admitidas e excluidas do proceso selectivo dun posto de Axudante de Conservación e Arquivo gráfico correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos, oferta do ano 2018 (CE2021N) Trámite Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.234, 2 de decembro de 2021, correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos, oferta do ano 2018 (CE2021N), RESOLVO aprobar a lista provisional de persoas aspirantes admitidas e excluídas no proceso de selección dun posto de Axudante de Conservación e Arquivo gráfico, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial.
APROBACIÓN DE PADRÓN TAXA POLA PRESTACIÓN SERVIZO DE ABASTECEMENTO DE AUGA, CANON DE AUGA E COEFICIENTE DE VERTEDURA, 2022 1º TRIMESTRE
ADMINISTRACIÓN LOCAL — Municipal — Cambados (Recadación, 18/04/2022)

CONCELLO DE CAMBADOS Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 1º trimestre do ano2022e aprobado polo DECRETO 2022-0397de30.03.2022. Expóñese ao público o referido Padrón durante un prazo de 15 días naturais contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon daauga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. A alcaldesa. Documento asinado dixitalmente á marxe.
DH. A36.81771, NORVENTO SL, SOLICITUDE DE CONCESIÓN DUN CAUDAL DE AUGA PROCEDENTE DUN POZO CON DESTINO A USO SANITARIO NA PARROQUIA DE REBÓN, CONCELLO DE MORAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 22/03/2022)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Norvento SL CAUDAL: 200 m3/ano DESTINO: uso sanitario ORIXE: pozo en parc.1177 do pol.45 do catastro de Moraña PARROQUIA: Rebón CONCELLO: Moraña Preténdese construír pozo barrena Ø 140 mm, uns 80 m prof., dende o que se bombeará auga para uso sanitario en edificio situado ao seu carón destinado ao control do parque eólico Acibal. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto B osquet Herreros (Sinatura dixital)
APROBACIÓN INICIAL DA MODIFICACIÓN DE CRÉDITO Nº 12 MEDIANTE SUPLEMENTO DE CRÉDITO Nº 1-2022.
ADMINISTRACIÓN LOCAL — Municipal — Guarda, A (Presupostos e cadros de persoal, 21/03/2022)

Expediente: Modificación de crédito nº 15/2022 mediante suplemento de crédito 1/2022 (expediente administrativo 170/2022). Trámite: Anuncio de aprobación inicial. O Pleno do Concello, na sesión extraordinaria celebrada o día 11 de marzo de 2022, aprobou inicialmente o expediente de modificación de crédito nº 15/2022 mediante SUPLEMENTO DE CRÉDITO por un importe de 164.295,80 euros, financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. Na Guarda, O ALCALDE Antonio Lomba Baz Documento asinado electronicamente á marxe
DH. W36.79392 PLENOIL, S. L., SOLICITUDE DE AUTORIZACIÓN DE OBRAS DE INSTALACIÓN DE AUTOSERVIZO DE PRODUTOS PETROLÍFEROS. AVDA. FLORIDA. VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 22/02/2022)

As obras solicitadas consisten na construción de instalación de distribución ao por menor de combustible mediante demolición de edificación e cerramentos existentes, movemento de terras, instalación de dous depósitos de 30.000 e 50.000 litros, dun separador de hidrocarburos de 6 l/seg, execución de marquesiña de estrutura metálica de 267 m² de superficie, caseta prefabricada de 19,84 m², instalacións mecánicas e de servizos e pavimentación de superficie e accesos con formigón, en parcela de referencia catastral 0227931NG2702N0000QM, en zona de policía e a unha distancia de 20,10 m do leito do río Lagares, na Avda. de Florida nº154, na parroquia de Santo André de Comesaña, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de febreiro de 2022 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
IN407A 2021/56-4. UFD DISTRIBUCIÓN ELECTRICIDAD, S. A. LEVANTAMENTO ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA REFORMA LMTA LAL803 (CONCELLO LALÍN)
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 18/05/2022)

A instalación denominada Reforma LMTA LAL803 en Castelo, Cepeiras, Candelas e Erbo de Arriba., no concello de Lalín, foi declarada de utilidade pública mediante resolución do 31 de marzo de 2022, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 9 de xuño de 2022, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Lalín. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 29 de abril de 2022.—O xefe territorial de Pontevedra, Gamal Arcoba Mujeriego
NOMEAMENTO DE PERSOAL FUNCIONARIO DE CARREIRA
ADMINISTRACIÓN LOCAL — Municipal — Moaña (Persoal, oposicións, 14/02/2022)

Logo de superar o proceso selectivo correspondente á oferta de emprego público do ano 2019 e o curso selectivo na AGASP, na Resolución de Alcaldía 2022-0125, do 2 de febreiro de 2022, a alcaldesa nomeou como persoal funcionario de carreira desta Corporación na escala básica de administración especial, subescala de servizos especiais, denominación: policía local, integrada no grupo C, subgrupo C1 a: O que se fai público segundo o establecido no artigo 62.1. b do Real decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público e de conformidade coas Bases da convocatoria que rexeron o proceso selectivo para cubrir as ditas prazas. Moaña, 4 de febreiro de 2022.—A alcaldesa, Leticia Santos Paz
DH. A36.68333 RAMÓN MOIRE PÉREZ, SOLICITUDE DE APROVEITAMENTO DE AGUAS DE MANANCIAL NA PARCELA 45 DO POLÍGONO 72 (VILA DE CRUCES)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 22/03/2022)

SOLICITANTE: Johannes Nadiuska Touri Ayouch VOLUME TOTAL ANUAL: 605,75 m3/ano. DESTINO: rega ORIXE: Manancial na parcela 45 do polígono 72 CONCELLO: Vila de Cruces O aproveitamento consiste na captación de auga mediante un pozo duns 3,00 m de altura e aros prefabricados de 1,20 m de diámetro, situado na parcela de referencia catastral 36059A072000450000MR, dende o que se realizará por unha parte a rega duns 2.000 m3 na mesma parcela empregando unha bomba de 1,00 CV, e por outra parte sairá unha condución de polietileno de 32 mm de diámetro soterrada ata a parcela 6004 do polígono 72 (36059A072060040000ME) onde se utilizará tamén para rega duns 350 m2 por aspersión, logo de pasar polas parcelas 48, 49, 50 e 55 do mesmo polígono 72, recorrendo uns 57 m, a continuación por unha estrada ó longo duns 43 m, e por último a a través das parcelas 58 e 59 ó longo duns 10 m. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vila de Cruces ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 04 de marzo de 2022.